Ants Peetsalu

Ants Peetsalu (25. aprill 1942 Halinga vald, Pärnumaa – 20. detsember 2020[https://www.mu.ee/uudised/2020/12/22/suri-emeriitprofessor-ants-peetsalu 
Suri emeriitprofessor Ants Peetsalu], Meditsiiniuudised, 22. detsember 2020) oli eesti arstiteadlane, kirurg. Eesti teaduse biograafiline leksikon, 3. köide

Elukäik

Ants Peetsalu sündis Pärnumaal Halinga vallas. Kui ta oli viieaastane, kolis pere Tartusse. Ants Peetsalu lõpetas 1960. aastal Tartu 5. Keskkooli, 1966. aastal Tartu Riikliku Ülikooli arstiteaduskonna ja suunati kirurgina tööle Lihulasse. Aastatel 1966–1967 teenis ta aga aega Nõukogude armees ja aastatel 1968–1969 oli Vabariikliku Tartu Kliinilise Haigla kirurg. 

Aastatel 1969–1972 oli Tartu Riikliku Ülikooli üldkirurgia kateedri aspirant. 

1972–1981 oli ta Tartu Riikliku Ülikooli üldkirurgia kateedri assistent, 1981–1992 üldkirurgia, anestesioloogia ja reanimatoloogia kateedri dotsent, pärast doktorikraadi saamist 1992. aastal kuni 2011. aastani Tartu Ülikooli kirurgiliste haiguste õppetooli korraline professor ning kirurgiakliiniku juhataja. 

Alates 1990. aastast on Ants Peetsalu aktiivselt osalenud maksasiirdamise programmis, kümme aastat hiljem käivitas ta regulaarselt töötava interdistsiplinaarse neerusiirdamise töörühma. Tema juhtimisel alustati plastikakirurgia kui integreeritud eriala juurutamist Eestis, samuti päevakirurgia arendamist. 

Aastatel 1994–2000 paralleelselt kliiniku juhtimisega oli Ants Peetsalu arstiteaduskonna dekaan. Dekaanina suutis ta lühikese ajaga viia arstiteaduskonna õppekava vastavusse Euroopa Liidu nõuetega. 

1975–1976 stažeeris ta Helsingi, Turu ja Tampere Ülikoolide kirurgiakliinikutes, 2000 oli külalisprofessor Turu Ülikooli kirurgiakliinikus.

Teadustöö
Uurimisvaldkonnad: peptilise haavandi tüsistuste epidemioloogia ja ravi, sh kirurgilise ravi kaugtulemused, maovähi patogenees, maksaväliste sapiteede kirurgia, organite (neer, maks) siirdamine. Aastast 1990 kõrgem kategooria üldkirurgias. Scandinavian Journal of Surgery ja Hepato-Gastroenterology kirjastusnõukogude liige. 

Eesti Kirurgide Assotsiatsiooni president (2001–2004), Balti Kirurgide Assotsiatsiooni president (2004–2006), Saksa Kirurgide Seltsi ja Põhja-Ameerika Seedetrakti Kirurgia Ühingu tegevliige, Eesti Rahvuskultuuri Fondis professor Uno Sibula nimelise fondi juhatuse esimees.

Ants Peetsalul on ilmunud 165 teaduspublikatsiooni  ja raamat Tartu Ülikooli kirurgiakliiniku ajaloost (2004). Koostanud raamatu oma juhendajast ”Ants Rulli – kirurgia professor” (2008). Toimetanud kirurgiaalaseid tõlkeraamatuid.

Tunnustus 
 2000 Tartu Ülikooli arstiteaduskonna medal
 2001 Eesti Punase Risti III klassi teenetemärk
 2007 Tartu Ülikooli suur medal
 2012 Tartu linna aukodanik ja Tartu Suurtähe kavaler
 2016 Tartu Ülikooli aumärk
 Soome Valge Roosi I klassi teenetemärk
 Tartu Ülikooli kliinikumi preemia

Teoseid
 Long-term effect of vagotomy on gastric mucosa and Helicobacter pylori in duodenal ulcer patients (kaasautor). // Scand. J. Gastroenterol. 186 (1991) Suppl
 Acute upper gastrointestinal haemorrhage in Central Finland Province, Finland, and in Tartu County, Estonia (kaasautor). // Ann. Chirurgiae et Gynaecologiae 86 (1997) 3
 Interpretation of postvagotomy endoscopic Congo red test results in relation to ulcer recurrence 5 to 12 years after operation (kaasautor M. Peetsalu). // Am. J. Surg. 22 (1999) 4
 Completeness of vagotomy, Helicobacter pylori colonization and recurrent ulcer 9 and 14 years after operation in duodenal ulcer patients (kaasautorid M. Peetsalu, H.-I. Maaroos). // Eur. J. Gastroenterol. & Hepatol. 10 (1998) 4
 Evaluation of risk factors for mortality in surgically treated perforated peptic ulcer (kaasautor). // Hepato-Gastroenterol. 47 (2000) 36
 Diversity of Helicobacter pylori genotypes among Estonian and Russian patients with perforated peptic ulcer, living in Southern Estonia (kaasautor). // FEMS Microbiol. Letters 195 (2001) 1
 Association of cagA and vacA genotypes of Helicobacter pylori with gastric diseases in Estonia (kaasautor). // J. Clin. Microbiol. 40 (2002) 1
 Giant duodenal posterior wall ulcers complicated with haemorrhage: Long-termresults of surgical treatment (kaasautor). Lithuanian Surgery 2 (2004) 4
 Changes in the histology and function of gastric mucosa and in Helicobacter pylori colonization during a long-term follow-up period after vagotomy induodenal ulcer patients (kaasautor). // Hepato-Gastroenterol. 52 (2005) 63.

Viited

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 110, Tartu Ülikooli õppe-teaduskoosseisu biobibliograafia nimestik 1981–1995 (käsikiri), 128
 Eesti entsüklopeedia, 14, 365
 TÜK 200 – Tartu Ülikooli Kliinikum 200. Trt, 2004, 186–188, 201, 315, 372
 Professor Ants Peetsalu 60. // EA (2002) 5, 321-322.


Kategooria:Eesti arstiteadlased
Kategooria:Tartu Ülikooli arstiteaduskonna dekaanid
Kategooria:Tartu Ülikooli arstiteaduskonna professorid
Kategooria:Eesti Punase Risti III klassi teenetemärgi kavalerid
Kategooria:Tartu aukodanikud
Kategooria:Tartu Ülikooli arstiteaduskonna vilistlased
Kategooria:Vana-Jaani kalmistule maetud
Kategooria:Sündinud 1942
Kategooria:Surnud 2020